CELEX: C2005/069/42
Language: sl
Date: 2005-03-19 00:00:00
Title: Zadeva T-12/05: Tožba TV Danmark A/S in Kanal 5 Denmark Ltd. proti Komisiji Evropskih skupnosti, vložena dne 7. januarja 2005

19.3.2005   
            
            
               SL
            
            
               Uradni list Evropske unije
            
            
               C 69/23
            
         Tožba TV Danmark A/S in Kanal 5 Denmark Ltd. proti Komisiji Evropskih skupnosti, vložena dne 7. januarja 2005
   (Zadeva T-12/05)
   (2005/C 69/42)
   Jezik postopka: angleščina
   TV Danmark A/S, Skovlunde (Danska) in Kanal 5 Denmark Ltd., Hounslow (Združeno kraljestvo), ki ju zastopajo D. Vandermeersch, T. Müller-Ibold, K. Nordlander in H. Peytz, lawyers, z naslovom za vročanje v Luksemburgu, sta dne 7. januarja 2005 na Sodišče Evropskih skupnosti vložila tožbo proti Komisiji Evropskih skupnosti.
   Tožeči stranki Sodišču predlagata, naj:
   
               —
            
            
               razglasi za nično odločbo Evropske komisije z dne 6. oktobra 2004 v zadevi državne pomoči N 313/2004 – Danska: Dokapitalizacija TV2/Danmark A/S;
            
         
               —
            
            
               Komisiji naloži plačilo sodnih taks, stroškov in drugih izdatkov tožečih strank v zvezi s tem predlogom.
            
         Tožbeni razlogi in bistvene navedbe
   Izpodbijana odločba se nanaša na dotok kapitala in preoblikovanje državnega posojila v lastniški kapital v korist TV2/Danmark A/S s strani danske vlade, ki ju je ocenila kot nujna, da se izogne stečaju TV2, ki bi bil posledica vračila zneskov nezakonite državne pomoči, ki ga je Komisija odredila z odločbo z dne 19. maja 2004 (1) o ugotovitvi, da je vlada prekompenzirala stroške javne storitve TV2. Komisija je v izpodbijani odločbi ocenila, da bi državna pomoč lahko bila vključena v vladno dokapitalizacijo TV2, in bi bila v tem primeru združljiva s skupnim trgom po členu 86(2) ES.
   Tožeči stranki navajata, da je Komisija s sprejetjem odločbe kršila člene 86(2), 87(1), 88(2) in 253 ES, Protokol k Pogodbi ES o sistemu javne radiotelevizije v državah članicah, Uredbo Sveta (ES) št. 659/1999 z dne 22. marca 1999 o določitvi podrobnih pravil za uporabo člena 93 Pogodbe ES (2) in Sporočilo Komisije o uporabi pravil o državni pomoči za storitve javne radiodifuzije (3).
   V utemeljitvi svojega predloga tožeči stranki navajata, da je Komisija kršila člene 87(1), 88(3) in 86(2) ES s tem, da ni dokazala in ovrednotila državne pomoči, potem ko je ugotovila, da zaradi negotovosti v zvezi z načrtovanim lastninjenjem TV2 ni možno sklicevanje na načelo zasebnega vlagatelja, kot se uporablja za dolgoročna vlaganja.
   Drugič, tožeči stranki navajata, da je Komisija kršila člen 86(2) ES, Protokol in Sporočilo o javni radiodifuziji s tem, da se je oprla na opredelitev storitve splošnega gospodarskega interesa, ki je preširoka, preveč nenatančno oblikovana, vodi k izkrivljanju konkurence in vpliva na trgovino v nasprotju s členom 86(2) ES. Tožeči stranki tudi zatrjujeta, da Komisija ni uspela dokazati, da bi izpolnitev odločbe o vračilu, brez posledične dokapitalizacije, TV2 oviralo pri izvajanju nalog javne službe.
   Po mnenju tožečih strank Komisija nadalje ni uspela dokazati, da dokapitalizacija ne bi vplivala na razvoj trgovine v takem obsegu, da bi bila v nasprotju z interesom Skupnosti.
   Tretjič, tožeči stranki navajata, da je Komisija kršila člen 86(2) ES, Protokol in Sporočilo o javni radiodifuziji s tem, da ni določila neto stroškov javne storitve TV2, ki bi jih lahko financirala država, in storila očitne napake pri presoji, ko je uporabila preizkus sorazmernosti.
   Četrtič, tožeči stranki navajata, da izpodbijana odločba krši člena 87 in 88 ES in pravico do enakega obravnavanja, ker v nasprotju s politiko Komisije o izterjavi državnih pomoči ohranja protipravne koristi nezakonite pomoči in iz tega izhajajoče izkrivljanje konkurence.
   Petič, tožeči stranki navajata, da je z odločitvijo, da ne sproži formalnega postopka preiskave, ki bi zainteresiranim tretjim strankam omogočil, da podajo svoja stališča, Komisija kršila člen 88(2) ES in člen 4(4) Postopkovne uredbe.
   Končno, tožeči stranki navajata, da je Komisija kršila člen 253 ES, s tem, da ni ustrezno navedla razlogov za sprejetje izpodbijane odločbe.
   
      (1)  Odločba Komisije z dne 19. maja 2004 v zadevi C 2/2003 – Državno financiranje TV2/Danska.
   
      (2)  UL L 83, str. 1.
   
      (3)  UL 2001, C 320, str. 5.